Algemeen Archives - Page 13 of 17 - Transvaal Voortrekkers
Oord Transmagalies Nagmars 2018
2018-06-21 2018-06-21 by Elsa Schnetler
Oord Transmagalies bied weer hulle gewilde nagmars aan by Fort Schanskop, want dit is deel van ons Afrikaner erfenis.
Hierdie nagmars is 'n goeie geleentheid om veral ons jeuglede, paraat te maak hoe om in abnormale omstandighede, nog steeds avontuur te kan beleef.
As Christene gaan ons hul leer hoe om soos in die tyd van Nehemia, die stad te herbou, al moes die volk hulself bewapen met 'n swaard in die een hand en 'n troffel in die ander. Ons gaan ook die jeug op 'n praktiese manier wys hoe om diensbaar te wees en so 'n positiewe bydrae in die gemeenskap te bring.
Die nagmars gaan positiewe Burgerskap aanspreek, waar ons die jeuglede gaan inlig hoe om noodplanne op te stel en in noodsituasie op te tree.
Ons het 'n veiligheidsplan in plek en werk nou saam met Jody Pelser, die voorsitter van die veiligheidstaakspan wat deur die gebied aangestel is, vir dié doeleindes. Jody Pelser sal ook die aand met die nagmars teenwoordig wees.
Datum: 27 Julie 2018
Waar: Die Voortrekker Monument – Fort Schanskop
Wat het jy nodig??
† Ou gemaklike warm klere en vastrap skoene / tekkies
† R100.00 (wat kos, milo & verrassing insluit)
Generaal Hertzog verjaar!
2018-06-20 by Elsa Schnetler
Vanaf 20 Mei 1958 tot Vandag – 60 jaar!!
Generaal Hertzog Voortrekkerkommando in Die Moot was op 20 Mei 2018 alreeds 60 jaar oud!
Die geleentheid is gevier met 'n groot Verjaardag-ete en Inlywingseremonie op Vrydag 18 Mei 2018 by Laerskool Voorpos.
Die Hoofleier Danie Langner het 'n spesiale 60 jaar-toekenning aan die huidige Kommandoleier Willem van der Merwe oorhandig saam met Oordleier Mona du Plessis. Daar is ook spesiale fakkels aangesteek ter erkenning vir diens gelewer, vir die vorige Kommandoleiers: Nick (JH) Vorster, Wynette Mare, Tom Dreyer, Kobie de Kamper wat waarnemend opgetree het vir 'n jaar en David van Wyk.
Ses en twintig nuwe kinders is ook as Voortrekkers ingelyf.
Mona du Plessis
Categories Administrasie, Algemeen, Ongekategoriseerd
2018-06-19 by Elsa Schnetler
Wil jy plaasaktiwiteite soos die slag van 'n skaap, 'n melkboerdery, 'n hoenderboerdery, 'n mielieboerdery, plaasimplimente en dan nog 'n trekker rit of 'n trok rit of perdry ervaar?
Wel, dan is dit tyd dat jy Belfast Voortrekkers se jaarlkse Plaaslewe spesialisasie bywoon.
Alle Graad 5's word uitgenooi na Belfast se Plaaslewe kamp wat gehou word gedurende die naweek 3-5 Augustus 2018.